Tr.: südl. Troas — Assos (Behramkale) — nach 166 v.Chr. — IK 4,8
Region: Asia Minor — Troas

[αμυναμενον βρησικλειους ανδρα καλον και αγαθον και αξιον τ]ης πατριδος κ[αι της] [εγχειρισθεισης αυτωι πιστεως ο]ς και παραγενομενος εις [την] [πολιν ημων βουλομενος ακολου]θα πρασσειν τηι της πατριδος αιρε[σει ας μεν εκρινεν ισως κ]αι δικαιως και κατα τους νομους ας δε κ[αι] [διελυσεν των δικ]ων ισον εαυτον παρεχομενος πασιν τοις δι[αφερομενοι]ς και εν τοις αλλοις δε τοις κατα την δικαστειαν απα[ντα εποι]ησεν αξιως των τε αποστειλαντων πολιτων και του ημ[ετερου] δημου κατα παντα συντηρων το της πατριδος αξιωμα απ[ολυθει]ς τε απο της δικαστειας επεδημησεν μετα πασης ε[υκοσμ]ιας και ως πρεπον ην ανδρι καλω και αγαθωι οπως ουν [και ο δη]μος μεμνημενος των αγαθων ανδρων εν παντι [καιρωι φ]αινηται τας καταξιας αποδιδους χαριτας αγαθη [τ]υχη επαινεσαι μεν τον δημον των ασσιων και στεφα[ν]ωσαι αυτον χρυσεωι στεφανωι επι τωι αποστειλ[α]ι ανδρα καλον καγαθον και αξιον αμφοτερων των πολεων επα[ι]νεσαι δε και τον δικαστην αμυναμενον βρησικλειους και δεδοσθαι πολιτειαν αυτωι και εγγ[ονοι]ς αυτου εφ ιση [κ]αι ομοια τοις ημετεροις πολιταις και επικληρωσαι αυτον [ε]πι φυλην και δημον στεφανωσαι δε αυτον και χρυσωι στεφανωι την δε αναγγελιαν των στεφανων ποιησασθωσαν οι αγωνοθεται εν τωι αγωνι τωι μουσικωι τωι συντελουμενωι τηι ρωμη κατα ταδε ο δημος ο στρατονικεων στεφανο[ι] τον δημον τον ασσιων και τον αποσταλεντα δικαστην αμυναμενον βρησικλειους χρυσωι στεφανωι αρετης [ενε]κεν και δικαιοσυνης και της προς τον δημον ευνοιας ινα δε και ασσιοι ειδησωσιν την του δημου ευχαριστιαν ελ[εσθ]αι πρεσβευτην ο δε αιρεθεις αφικομενος εις ασσον και επ[ελ]θων επι την βουλην και την εκλησιαν εμφανισατω τα ε[ψη]φισμενα αυτοις τιμια υπο του δημου και την γεγενημενη[ν] υπο του δικαστου δικαιοσυνην και παρακαλειτω αυτους ευνους και φιλους υπαρχοντας του δημου επι πλειον αυξειν τ[ην] φιλιαν ειδοτας οτι και στρατονικεις την προς ασσιους ευνοια[ν] διαφυλαξουσιν παρακαλειτω δε οπως και παρ αυτοις αναγγε[λ]λωνται αι τιμαι καθ εκαστον ετος εν τοις συντελουμενοι[ς] αγωσιν και τοπος αποδειχθη επιφανης εν ωι ανατεθησετ[αι] [σ]τηλη λιθινη εχουσα αναγεγραμμενον τοδε το ψηφισμα το δε τελεσμα το εις στηλην διαγραψατωσαν οι ταμιαι τω αποστελλομενωι πρεσβευτη απο των κοινων πρ[οσ]οδων μη πλειον τελεσμα δραχμων τριακοντα ηρεθη πυθιων ενπεδιωνος.